Nej tak til kedelige parmiddage? Hvis overvejelserne går på Nytårsfesten på Godsbanen, så er det værd at nævne, at den allerede er udsolgt for kvinder

Den store gastronomiske Nytårsfest for Singler 2017 på Godsbanen i Aarhus er en stor succes. Billetterne er nærmest revet væk. Der er udsolgt af billetter for kvinder. Men der er stadigvæk billetter til mænd.

Et brag af en fest

Er du single og stadig i tvivl om, hvor du skal holde din nytårsaften 2017, er Godsbanen i Aarhus et godt bud. Her møder du minimum 399 andre gastronomi- og festglade singler mellem ca. 26-58 år, som blot ønsker at begynde 2018 med et brag af en fest sammen med dig.

Et af de vigtigste elementer ved Nytårsfest for Singler 2017 er menuen, som er udarbejdet af Spiselauget. Menuen vil være ren nydelse og give dig den bedst mulige gastronomiske oplevelse.

Nytårsfestmenuen er:

Velkomstdrink

Forret

Torsk rimmet med tørret rødbede, ”syltede rødbeder”, letrøget æggecreme, fermenteret sennep og masser af karse.

————

Hovedret

Oksefilet fra økologisk kvæg tilberedt sous vide med røget og glaseret løg, stegte svampe og intens svampepuré, pommes fondant og trøffelsauce.

————

Dessert

Havtorne-bavarois og chokolademousse med kakaosorbet og sprød malt med havtorn og kakao.

Dertil kommer vinmenu og naturligvis bobler og kransekage.

Arrangøren af nytårsfesten er Minglr. Det er syvende gang, at de laver nytårsfest for singler, så det er et erfarent team, der står bag festen. Det betyder også, at du kan nyde godt af en bordplan, som bliver lavet på forhånd, så du kommer til at sidde sammen med mennesker, der passer netop til dig. Dermed kender du allerede mange, når festens live-band; Det Vildeste Band og DJ Artur går i gang.

Arrangøren sørger også for en lukket Facebook-gruppe, som kan bruges både før og efter festen.

Hele pakken får du for 1.295 kroner.

Vil du hellere spise hjemme, kan du joine singlefesten efter kl. 22.00, til en pris på 295 kroner.

Vær opmærksom på, at der er et begrænset antal billetter, og at der er udsolgt for kvinder. Dog er der en venteliste, hvis der kommer afbud.

Du kan læse mere om festen her